《古寿宫歌》
明代·虞淳熙

献陵当年筑寿宫，君王鞭石走石工。
马舆朝来还暮入，往来八骏如回风。
死生昼夜须臾在，霹雳一声辞大内。
遗舄人疑黄帝弓，自敛金衣抟大块。
不将玉斧修天门，不引玉液通天源。
营骨炼形水银海，至今龙蛰明珠浑。
何当疾雷飞猛雨，雨淋龙髯小臣负。
昔日殷勤筑夜台，于今直是冲霄路。
便使神孙一见之，削平五岳作丰碑。
金轮捶碎风轮坠，泉上宫中万丈旗。
君不见祥子岭西金银阙，不日灵台穿月窟。
愿将万寿祝尧年，穷卒两河归白骨。

作者简介：虞淳熙（1553年－1621年），字长孺，浙江钱塘人。生下来睡着不闭眼。曾任兵部职方事、礼部员外郎等职，曾隐居于回峰。著有《虞德园集》、《孝经集灵》1卷。